As die lewe suurlemoene gooi – toortsie.com
April 6, 2016 April 6, 2016 ~ Toortsie
… maak suurlemoenstroop!
En as die lewe jou met modder gooi, bak modderkoekies!
Ons het nie altyd beheer met wat die lewe en ander mense na ons kant toe gooi nie, maar ons kan die meeste van die tyd kies wat ons daarmee maak.
Ek verkyk my altyd aan kinders duidelik uit uiters moeilike omstandighede kom, maar tog lag en speel.
Ons reaksie is ons keuse. Beslis nie altyd 'n maklike keuse nie, veral as ons met onregverdigheid behandel word. Ons maak nie altyd die regte keuse nie, die oomblik is dalk net te groot. Soms werk ons keuse van reaksie in die een omstandigheid goed uit, terwyl dit net die vure aanhelp by die volgende omstandigheid.
Jy staan die oggend vrolik op met sterre in jou oë en voor jy jou kom kry het 'n vreugdelose iemand jou vreugde probeer steel. Wat maak jy? Is jy nou die res van die dag ook omgekrap en dit danksy die ánder ou wat jou vreugde verafsku? Of skud jy dit van jou skouers af en kies dat dit jou nie gaan affekteer nie?
Jy kom agter dat iets in 'n verhouding skort en kom tot die besef dat soveel mooi bedoelings oor jare omgeswaai is na iets leliks. Wat kies jy? Gaan jy nou maar ophou met goed wees, gaan jy jou onttrek en nie meer liefde saai nie? Of gaan jy eerder besluit om steeds liefde te saai, laat dit val waar hy wil?
Gaan jy jou sonnige geaardheid behou ten spyte van die pyn in jou hart, of gaan jy in jou pyn in 'n donker reënwolk verander?
Dis moeilike besluite wat elkeen net vir homself kan maak. Gaan ek deurdruk of gaan ek moed verloor? Gaan ek my strategie verander? Wat kan ek anders doen? Hoe kan ek dinge anders hanteer? Wat kan ek maak dat die persoon nie meer so 'n sterk houvas op my het nie? Wat kan ek aan myself doen om my hart te beskerm sodat spiese wat bedoel is om my hart te deurboor, my nie beskadig nie?
Kom ons leer om lemonade te maak! Kom ons werk daaraan om van ons verleentheid 'n geleentheid te maak, van ons pyn 'n groei-ervaring. Kom ons werk aan onsself sodat ons weet wie ons is, sodat ander se wanpersepsies ons nie so seer maak nie, sodat ons die res van die dag kan geniet, sodat vreugdeloses nie ons vreugde steel nie.
Nie altyd maklik nie, maar baie moontlik.
Hierdie bekende foto het ek geleen op Faceboek.
Toortsie by Finesse: Verbeeldingsvlug
Posted in Huwelik en Verhoudings, Motivering en Bemoediging
‹ PreviousA, B, C
Next ›F staan vir Fanie
17 thoughts on "As die lewe suurlemoene gooi"
April 6, 2016 om 7:23 vm
Pragtig Toortsie!Negatiewe mense moet liewer vermy word.
April 6, 2016 om 7:29 vm
Party dae is dit makliker om te kies. Partykeer vang ek myself ook op verkeerde plek in die bus. Dan maar weer regruk en voortgaan. 🙂
April 6, 2016 om 7:35 vm
Maar ons mag darem so nou en dan stoom afblaas .. 😀
April 6, 2016 om 7:37 vm
April 6, 2016 om 7:38 nm
Natuurlik!Mens kom mos gou agter by wie dit 'n lewenswyse is en wie net wil ontlaai.
April 6, 2016 om 7:34 vm
Ja ,ongelukkig word mens soms vasgevang in 'n situasie saam met negatiewe mense en al spook jy om die gesprek te eraai,kom dit altyd terug op die negatiewe spoor.
Dit is so Toorts en vanuit my perspektief kan ek byvoeg dat dinge wat vandag so vreeslik seermaak en jou omkrap, oor tien jaar belaglik en kleinsielig voorkom.
Dit is so. Tog, in die situasie voel dit maar erg. Steeds, keuses.
April 6, 2016 om 12:49 nm
Ja, jou reaksie op jou omstandighede bepaal heel dikwels die rigting wat jou lewe gaan inslaan. En net jy het beheer oor daar reaksie. Wanneer dae donker raak, dan herinner ek myself altyd aan alles wat Viktor Frankl as Jood in die Duitse konsentrasie moes deurmaak en die wonderlike boek wat hy geskryf het: Man's Search for Meaning. Twee aanhalings het al baie my denkrigting bepaal.
1.	Between stimulus and response there is a space. In that space is our power to choose our response. In our response lies our growth and our freedom.
2.	When we are no longer able to change a situation, we are challenged to change ourselves.
April 6, 2016 om 12:59 nm
Watter twee fantastiese aanhalings!
April 6, 2016 om 3:55 nm
April 6, 2016 om 3:56 nm
April 7, 2016 om 8:56 nm
Ja ons het n keuse…. om of bitter of beter te raak/word vroeer jare toe ek jonger was was die keuse altyd vir my baie maklik…